**Pletená vesta pánska a dámska s dlhým rukávom**

1. Technický nákres výrobku s kótovaním jednotlivých častí (grafický vizuál)

Obrázok, na ktorom je text, snímka obrazovky, móda, ošatenie

Automaticky generovaný popis

Obrázok, na ktorom je text, náčrt, diagram, kresba

Automaticky generovaný popis

1. Popis vzhľadu výrobku:

Pletená vesta s dlhými hlavicovými rukávmi a so stojatým pružným golierom.

Vesta je po celej dĺžke predného dielu zapínaná na zips. Z rubnej strany je zips prekrytý obojlícnou páskou v šírke 2 cm. Predný i zadný diel a hlavicové rukávy sú pletené tzv. tvarovaným pletením (fully fashion pletením) vo väzbe jednolícnej hladkej s výnimkou bočných strán a spodných okrajov. Tieto okraje a ľavá aj pravá časť predného aj zadného dielu sú pletené v rebrovej väzbe – patent 2:2, zaisťujúcej dostatočnú pružnosť týchto častí. Výška spodného okraja rukávov i predného a zadného dielu je 6 cm.

Golier je vyhotovený ako dvojitý v rebrovej väzbe – patent 2:2 a je do priekrčníku dvojmo prišitý alebo priretiazkovaný. V zadnom strede goliera je našitá etiketa.

Na ramenách, v hornej časti zadného dielu a rukávoch, je našité sedlo, ktoré zasahuje nad lakeť. Zakončenie sedla nad lakťom má tvar elipsy. Vzdialenosť eliptického okraja sedla od okraja rukáva je pre pánsku veľkosť 52 cca 38 cm a pre dámsku veľkosť 38 cca 35 cm. Po celom obvode sedla je zachytená reflexná páska, ktorej šírka je 3 mm. V zadnom diele má sedlo hotovú výšku cca 13,5 cm od priekrčníku. V stredesedla sa nachádza reflexný nápis „MESTSKÁ POLÍCIA“. Sedlo je vytvorené z podsádkovej tkaniny, viď popis parametrov tkaniny nižšie.

Odolnosť voči oderu je v miestach lakťov a v bočných častiach svetra zaistená našitím podsádkovej tkaniny (parametre tkaniny sú uvedené nižšie). V oblasti lakťov má podsádková tkanina tvar elipsy.

V oblasti bočnej spodnej časti svetru má podsádková tkanina tvar obdĺžnika o rozmeroch 20 cm (výška) x 18 cm (šírka) pre pánsku veľkosť 52 a je našitá iba cez rebrovú väzbu – patent 2:2 (viď. obr.). Pre dámsku veľkosť 38 je rozmer podsádkovej tkaniny 19 cm (výška) a 16 cm (šírka). Podsádková tkanina je uzatvorená so vsadzovaním rebra na prednej a zadnej časti. Šírka podsádky a tým aj počet rebier na prednej a zadnej časti je prispôsobená jednotlivým veľkostiam. Bočné vsádky sa stupňujú podľa veľkosti svetra.

Na ľavej časti predného dielu je našité náprsné vrecko s príklopkou a so skrytým vreckom na pero. Vrecko je vytvorené z rovnakej podsádkovej tkaniny ako sedlo (viď parametre tkaniny nižšie). Dĺžka a šírka vrecka je 23 cm x 14 cm. Spodné okraje vrecka aj príklopky sú v rohoch zošikmené pod uhlom 45°. Príklopka je uzavretá suchým zipsom, pričom flaušová časť sa nachádza na príklopke. Našitie suchého zipsu nesmie byť z vrchnej časti príklopky spozorovateľné.

Nad náprsným vreckom je podsádka vysoká 2 cm a je pristrihnutá na zadnej strane vrecka. Na podsádke je v strede naštepovaný suchý zips, flaušová časť 3 x 2 cm na pripnutie osobného identifikačného čísla.

Nad vreckom na prinechanej príklopke v strede sa prišíva plyšová strana suchého zipsu pre identifikačné osobné číslo.

Na ľavom rukáve je vo vzdialenosti 19,5 cm od priekrčníka, kde je všité sedlo, naštepovaný suchý zips pre nášivku v tvare poloblúka s nápisom „MESTSKÁ POLÍCIA“ a 2,5 cm pod ňou je naštepovaný suchý zips pre okrúhlu nášivku loga Mestskej polície Bratislava (viď časť H).

Na pravom rukáve je prišitá flaušová časť suchého zipsu v tvare znaku hodnosti.

**Parametre úpletu:**

Úplet je vytvorený zo zmesovej priadze 60% vlna / 40% akryl a je upletený na stroji s delením 8E.

Jemnosť zmesovej priadze je Nm 28/2.

**Parametre podsádkovej tkaniny:**

Zloženie tkaniny: 48 % bavlna / 48 % polyester / 4 % elastan

Väzba tkaniny: keper K2/1S

Plošná hmotnosť: 200 g/m² +- 5%

Rozťažnosť: 12 %

Z tejto tkaniny je vytvorené sedlo, vystuženie lakťov a bočných krajov svetra a vrecko.

**Parametre reflexnej pásky:**

V prednej a zadnej časti sedla a na rukávových vreckách je umiestnená elastická reflexná obojstranná strieborná páska podľa vizuálu. Výška pásky je 9 mm (viditeľná výška po všití je 3 mm).

Zloženie: 81% polyamid / 19% elastan

1. Špecifikácia materiálu

**Úplet**

|  |  |  |  |
| --- | --- | --- | --- |
|  | **Parameter** | **Norma - predpis** | **Požadovaný (hodnotený) údaj** |
| 1. | Materiálové zloženie (%) | Nariadenie EP a Rady č. 1007/2011  OEKO TEX 100 a ISO 1833-1 až 26 | 60% vlna  40% akryl  Priadza Nm 28/2 |
| 2. | Pri jednolícnom úplete | DIN EN 14971  STN 800868 | - počet riadkov: 50/10cm ± 2  - počet stĺpcov: 33/10 cm ± 2 |
| 3. | Farebný odtieň úpletu:  Pantone 19-4013 TCX | EN 20105-A02:1994 | povolená odchýlka  ≥ 4 stupeň sivej stupnice |
| 4. | Väzba | STN 800018:1993-11 | vo väzbe jednolícna hladká pletenina  bočné strany a spodné okraje - pletené v rebrovej väzbe – patent 2:2  golier - dvojitý v rebrovej väzbe – patent 2:2 |
| 5. | Rozmerové zmeny po 5 cykloch prania pri 30°C (%) a sušenie | STN EN ISO 5077  STN EN ISO 3759  STN EN ISO 6330 | max. ± 5 % |
| 6. | Stálofarebnosť v otere   * suchom * mokrom | EN ISO 105-X12:2016 | min 3 stupeň modrej stupnice  Stupeň ≥ 3 |
| 7. | Stálofarebnosť v praní pri 30 °C | EN ISO 105-C06:2010 | min 4  Stupeň ≥ 4 |
| 8. | Stálofarebnosť v alkalickom/kyslom pote | EN ISO 105-E04:2009 | min 4  Stupeň ≥ 4 |
| 9. | Stálofarebnosť na svetle | STN EN ISO 105-B02 | tmavé:5 |

**Tkanina**

|  |  |  |  |
| --- | --- | --- | --- |
|  | **Parameter** | **Norma - predpis** | **Požadovaný (hodnotený) údaj** |
| 1. | Materiálové zloženie (%) | Nariadenie EP a Rady č. 1007/2011  OEKO TEX 100 a ISO 1833-1 až 26 | 48 % PES/ 48 % bavlna/ 4 % elastan  osnova 34/1  útok 34/1 |
| 2. | Plošná hmotnosť materiálu | STN EN 12727:2010 | 200 g/m2 +-5 % |
| 3. | Farebný odtieň podsádky:  Pantone 19-4013 TCX  tmavomodrá | EN 20105-A02:1994 | povolená odchýlka ≥ 4 stupeň sivej stupnice |
| 4. | Rozťažnosť v % | STN EN ISO 20932-1 Textílie. Stanovenie pružnosti plošných textílií. Časť 1: Skúšky Strip (ISO 20932-1: 2018 | 12 % |
| 5. | Väzba | STN EN 1049-2  STN 80 0020  STN 80 0021 | keper 2/1S |
| 6. | Rozmerové zmeny po 5 cykloch prania pri 60°C (%) a sušenie | STN EN ISO 5077  STN EN ISO 3759  STN EN ISO 6330 | max. ± 5 % |
| 7. | Pevnosť v ťahu materiál (osnova/útok) | STN EN ISO 13934-1,2 | osnova – 90  útok - 40 |
| 8. | Stálofarebnosť v otere   * suchom * mokrom | STN EN ISO 105-X12:2016 | 3-4 stupeň modrej stupnice  2-3 modrej stupnice |
| 9. | Stálofarebnosť v praní pri 95 °C | STN EN ISO 105-C06:2010 | Stupeň ≥ 4 |
| 10. | Stálofarebnosť v alkalickom/kyslom pote | STN EN ISO 105-E04:2009 | Stupeň ≥ 3 |
| 11. | Stálofarebnosť na svetle | STN EN ISO 105-B02 | tmavé:5  Stupeň ≥ 5 |

1. Konfekčné veľkosti:

Pánske 44 až 64

Dámske 34 až 54

Výrobok je vypraný u výrobcu.

Rozmerová tabuľka:

Dámske veľkosti

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Meraná dĺžka/veľkosť** | **34** | **36** | **38** | **40** | **42** | **44** | **46** | **48** | **50** | **52** | **54** |
| A | Dĺžka zadného dielu | 58 | 59 | 60 | 61 | 62 | 63 | 64 | 65 | 66 | 67 | 68 |
| B | 1/2obvod hrudníka | 44 | 46 | 48 | 50 | 52 | 54 | 56 | 58 | 60 | 62 | 64 |
| C | Dĺžka rukávov | 62 | 63 | 63 | 64 | 64 | 65 | 65 | 66 | 66 | 67 | 67 |
| D | Zadná šírka sedla | 39 | 40 | 41 | 42 | 43 | 44 | 45 | 46 | 47 | 48 | 49 |
| E | Hĺbka prieramkov | 24 | 24,5 | 25 | 25,5 | 26 | 26,5 | 27 | 27,5 | 28 | 28,5 | 29 |
| F | ½ šírka manžety rukáva | 7,5 | 7,5 | 7,5 | 8 | 8 | 8,5 | 8,5 | 9 | 9 | 9,5 | 9,5 |
| G | Šírka ramien | 11,5 | 11,5 | 12 | 12 | 12,5 | 12,5 | 13 | 13 | 13,5 | 13,5 | 14 |
| H | Šírka priekrčníka | 16 | 17 | 17 | 18 | 18 | 19 | 19 | 20 | 20 | 21 | 21 |

Pánske veľkosti

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **Meraná dĺžka/veľkosť** | **44** | **46** | **48** | **50** | **52** | **54** | **56** | **58** | **60** | **62** | **64** |
| A | Dĺžka zadného dielu | 63 | 64 | 65 | 66 | 67 | 68 | 69 | 70 | 71 | 72 | 73 |
| B | 1/2obvod hrudníka | 46 | 48 | 50 | 52 | 54 | 56 | 58 | 60 | 62 | 64 | 66 |
| C | Dĺžka rukávov | 66 | 66 | 67 | 67 | 68 | 68 | 69 | 69 | 70 | 70 | 71 |
| D | Zadná šírka sedla | 40 | 41 | 42 | 43 | 44 | 45 | 46 | 47 | 48 | 49 | 50 |
| E | Hĺbka prieramkov | 24,5 | 25 | 25,5 | 26 | 26,5 | 27 | 27,5 | 28 | 28,5 | 29 | 29,5 |
| F | ½ šírka manžety rukáva | 8,5 | 8,5 | 9 | 9 | 9,5 | 9,5 | 10 | 10 | 10,5 | 10,5 | 11 |
| G | Šírka ramien | 11,5 | 12 | 12 | 12,5 | 12,5 | 13 | 13 | 13,5 | 13,5 | 14 | 14 |
| H | Šírka priekrčníka | 16 | 17 | 17 | 18 | 18 | 19 | 19 | 20 | 20 | 21 | 21 |

1. Značenie výrobkov, balenie

V zadnom strede je etiketa s veľkostným údajom.

V ľavom bočnom šve bude našitá etiketa s nasledujúcimi údajmi:

* Výrobca
* Rok výroby
* Materiálové zloženie
* Ošetrovacie symboly
* Veľkosť výrobku

Hotové pletené svetre sú odborne vyžehlené, každý kus je zabalený jednotlivo v bežnom sáčku.

1. Certifikáty a protokoly

Uchádzač v ponuke predloží spolu so vzorkou:

* vyhlásenie výrobcu o splnení požiadaviek Nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH 33),
* materiálový list
* opis ponúkaného tovaru v zmysle požiadaviek uvedených v bode A až D tohto Opisu, v ktorom uvedie obchodné označenie tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky.

1. Obrazová časť

*Pomocný obr. 1*

Obrázok, na ktorom je symbol, emblém, odznak

Automaticky generovaný popis

100 mm

75 mm

*Pomocný obr. 2*

Nášivku príslušnosti mestskej polície tvorí oblúk s priemerom 100 mm, šírka nášivky 20 mm, výška písma 10 mm, podklad tmavomodrý a kruhová nášivka s priemerom 100 mm.

Obrázok, na ktorom je ošatenie, emblém, osoba

Automaticky generovaný popis

*Pomocný obr. 3*

Osobné číslo so suchým zipsom – nášivka na suchý zips s tvrdou časťou s rozmerom 3 x 2 cm.

Obrázok, na ktorom je text

Automaticky generovaný popis