**Šiltovka**

1. Technický nákres výrobku s kótovaním jednotlivých častí (grafický vizuál)

Obrázok, na ktorom je text, ošatenie, šiltovka, módny doplnok

Automaticky generovaný popis

Obrázok, na ktorom je text, náčrt, diagram, kresba

Automaticky generovaný popis

1. Popis vzhľadu výrobku:

Čiapka šiltovka je určená pre bežné denné nosenie príslušníkov MsP Bratislava, na ich ochranu pred slnkom a inými poveternostnými vplyvmi.

Čiapka šiltovka je zhotovená zo Material: 100 % bavlna, plošná hmotnosť 300gr/m² ± 5%, modrej farby Pantone (viď. bod C). Skladá sa zo 6 dielov a šiltu. Diely sú vytvarované, zošité švom dĺžky cca 16,7 cm, ktorý je z lícnej strany rozštepovaný na 5 mm z oboch strán, z rubnej strany podložený tenkou páskou šírky cca 1,5 mm, ktorý prekrýva šev zošitia, je naštepovaná 1 mm v kraji po oboch krajoch. Dva predné diely sú z vnútornej strany podlepené pevným podlepovacím tkaným materiálom. Medzi prednými panelmi je z dvoch strán všitý reflexný pás. V strede čiapky je gombík priemeru 15 mm obalený základným materiálom. Dva zadné diely majú v spodnej časti okrúhly polkruhový výkroj polomeru cca 5,5 cm, z jednej strany je do výkroja v spodnej časti všitý pásik na zaťahovanie šírky 1,5 cm, dĺžky 16 cm, na druhej strane výkroja je kovová spona zlatistej farby, pomocou ktorej sa upravuje obvod čiapky. Výkroj je začistený z vnútornej strany začisťovacou tenkou páskou šírky 1 cm, ktorá je naštepovaná 1 mm v kraji po oboch krajoch. Vo vzdialenosti cca 4 cm od kraja, na ktorom je upevnená kovová spona, je vyšitá kolmo na dolný kraj dierka dĺžky 20 mm, do ktorej je možné vložiť vyčnievajúci zatiahnutý pásik. V strede každého zo 6 dielov cca 9 cm od dolného kraja je vyšitý odvetrávací otvor, priemeru vyšitia 8 mm. Spodný okraj čiapky je začistený plátnom šírky cca 3 cm, vovnútri s podlepením netkanou textíliou.. Šilt je spevnený, ozdobne preštepovaný 6 štepmi vo vzdialenosti cca 1,4 cm od kraja a 5 mm od seba. Je obalený z oboch strán základným materiálom, v prednej časti šírka šiltu cca 7 cm, v mieste všitia cca 22 cm a do okraja šiltu je všitý reflexný prúžok. V strede predného dielu, 2,5 cm od šiltu je výšivka – logo Mestskej polície Bratislava (viď. pomocný obr. 1).

1. Špecifikácia materiálu

|  |  |  |  |
| --- | --- | --- | --- |
|  | **Parameter** | **Norma - predpis** | **Požadovaný (hodnotený) údaj** |
| 1. | Materiálové zloženie   * bavlna | Nariadenie EP a Rady č. 1007/2011 (Reach 33) | 100 %.bavlna plošná hmotnosť 300gr/m² ± 5%, |
| 2. | Porovnanie farebného odtieňa textilného materiálu so vzorkovnicou PANTONE  19-4013 TCX  tmavomodrá | STN EN 20105-A02:1994 | min. 4 stupeň sivej stupnice |
| 3. | Plošná hmotnosť | STN EN 12727:2010 | 300 g/m2  ± 5 g/m2 |
| 4. | Väzba | STN EN 1049-2 | keper |
| 5. | Stálofarebnosť na svetle | STN EN ISO 105-B02::2014 | min 4 stupeň modrej stupnice) |
| 6. | Stálofarebnosť v otere suchý/vlhký | STN EN ISO 105-X12:2016 | min 4/3-4 |
| 7. | Stálofarebnosť v alkalickom/kyslom pote | STN EN ISO 105-E04:2009 | zmena odtieňa min 4  zapustenie min 5-4 |

1. Veľkostný sortiment:

Čiapka šiltovka sa dodáva v jednej veľkosti.

1. Značenie výrobkov, balenie

Každý výrobok je označený etiketou z vnútornej strany čiapky s týmito údajmi:

* označenie výrobcu
* materiálové zloženie
* rok výroby
* symboly údržby

Šiltovky sú zabalené hromadne v bežnom sáčku min. po 20-50 ks.

1. Certifikáty a protokoly

Uchádzač v ponuke predloží spolu so vzorkou :

* materiálové listy od výrobcov materiálov
* vyhlásenie výrobcov o splnení požiadaviek Nariadenia Európskeho parlamentu a Rady (ES) č. 1907/2006 z  18. decembra 2006 o registrácii, hodnotení, autorizácii a obmedzovaní chemických látok (REACH33)
* vyhlásenie výrobcu, že výrobok spĺňa požiadavky uvedené v bode C
* opis ponúkaného tovaru v zmysle požiadaviek uvedených v bode A až E tohto Opisu, v ktorom uvedie obchodné označenie tovaru, výrobcu tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky. Predloženým opisom preukáže súlad vzorky so stanovenou špecifikáciou a technickými parametrami definovanými v tomto opise časti predmetu zákazky.

G. Obrazová časť

Pomocný obr. 1

Kruhová nášivka s priemerom 100 mm.

