**Zimná bunda**

1. Technický nákres výrobku s kótovaním jednotlivých častí (grafický vizuál)



Obrázok, na ktorom je náčrt, kresba, obrysy, ilustrácia

Automaticky generovaný popis

1. Popis vzhľadu výrobku

Vetrovka je určená do dažďa, nepriaznivého a chladného počasia.

Predný a zadný diel je hladký, dlhé hlavicové rukávy. Vetrovka ma sedlo v celku prechádzajúce z predných dielov cez plece do zadného dielu. Vo švoch sedla sú reflexné výpustky. Dĺžka predného dielu do úrovne bokov, zadný diel je oblúkovo predĺžený o cca 4 cm dlhší ako predný diel (krytie bedier). Vetrovka je celorozopínacia 2- bežcovým obojstranným YKK zipsom vedeným až do stojačika a zakončeným krytom brady.

Zipsy majú ťaháčiky. Predný zips je krytý légou so zapínaním na suché zipsy - 5 kusov o rozmere 6 x 2 cm na výšku.

Rukávy sú anatomický tvarované v lakťovej časti (viď. nákres), ukončené čiernou PVC sťahovačkou a suchým zipsom na reguláciu dolného obvodu rukávov.

Vetráky v podpazuší sú podložené sieťkou a sú na 2-bežcový zips min. dĺžky 30 cm, rovnako rozložené do šva rukáva a bočného šva.

Vrecká na oboch rukávoch sú nakladané, majú zvislý otvor na zips, rozmer vrecka je: šírka cca 12 cm, predná výška cca 16 cm, výška v cípe cca 17,5 cm (tvar a umiestnenie podľa nákresu), vrecká majú v zadnej a dolnej zadnej časti mech, dolná časť vrecka je umiestnená minimálne 10 cm od okraja spodnej časti rukáva.

Vetrovka je v bokoch predných dielov členená (viď. nákres)

Má dve bočné, dolné, vertikálne ložené vrecka, kryté proti dažďu, uzatvárateľné na zips s garážou dĺžky podľa veľkosti - pri veľkosti L je dĺžka 18 cm (viď. obrázok), na podšívke je 1 vnútorné vrecko na pravej strane s otvorom horizontálne na zips.

Dve vertikálne vrecká na hrudi sú dĺžky 18 cm.

Na ľavej strane hrude pod sedlom je horizontálne vrecko na zips dĺžky cca 12-13 cm podľa veľkosti, kryté príklopkou o rozmeroch: šírka cca o 0,5 -1 cm širšia ako otvor vrecka, výška príklopky v kraji cca 3,5 - 4,5 cm, výška cca 5,5 cm v cipe.

**Kapucňa** je členená, so šiltom, vpredu je zapínacia na suché zipsy, má nastaviteľný obvod a hĺbku kapucne, je vkladateľná do goliera. V golieri je otvor na zips kam sa vloží kapucňa. Kapucňa je odnímateľná na zips. V spodnom okraji vetrovky je tunelík s guľatou gumičkou a 2 brzdičkami k regulácii obvodu bundy. Brzdičky na kapucni a v dolnom kraji musia byť ovládateľné jednou rukou a aj v rukaviciach - musia byť ploché a mať stláčaciu stranu dostatočne veľkú minimálne 10 x 15 mm.

Vetrovka je zvnútra podšitá perforovanou podšívkou v kombinácii s flisom. Po celom dolnom obvode z vnútra má našitú vodnú zábranu z vrchného materiálu o šírke 10 - 15 cm. V pravej časti predného dielu podšívky je náprsné nakladané vrecko na zips. V hornej chrbtovej časti od goliera po lopatky je flís.

**Termoizolačná vložka** je odnímateľná, s dlhými rukávmi, k bunde pripája zipsom samostatne po oboch stranách bundy. Rukávy vložky sú ukončené pružným patentom. Prevedenie vložky je ralizované takým spôsobom, aby po oddelení od vetrovky sa mohla nosiť aj samostatne. Prešívané thermo rúno s PAD podšívkou z oboch strán. Na pravej strane hrude má otvor, ktorým sa da dostať do náprsného vrecka v perforovanej podšívke.

Celá vetrovka má lepené švy proti prenikaniu vody.

**ZIPSY**: všetky zipsy z vonkajšej strany bundy sú hrúbky “5 - 6” okrem otvoru na kapucňu, vetrákov a rukávových vreciek a vnútorného vrecka - tie sú hrúbky “3 - 4”. YKK zips hlavný predný, zipsy na prsné zvisle vrecka a zipsy na rukávové vrecka sú nepremokavé, matné čierne. Ostatné zipsy sú klasické špirálové čierne.

**Reflexné prvky**: V prednej a zadnej časti sedla a na rukávových vreckách je umiestnená retroreflexná strieborná výpustka podľa vizuálu.

Výpustka je široká cca 5 mm, je elastická, plochá trojvrstvová, z oboch strán retroreflexná strieborná, hrúbka max. 0,5 - 1 mm, plošná hmotnosť 530 g/m2 +/- 3 %, zloženie: PAD/Elastan/PU/sklenené vlákno.

Vpravo na hrudi pod príklopkou (viď nákres) je našitá mäkká časť suchého zipsu pre osobné číslo o rozmere 3 x 2 cm, Suchý zips musí mať zaokrúhlene rožky (viď. pomocný obr. 3).

**LOGÁ :**

Na chrbtovom sedle je nápis z retroreflexnej striebornej fólie typom písma Arial Black tučné „Mestská polícia“. Slovo Mestská je na dolnom okraji v šírke 23 cm a s hrúbkou písma 1 cm. Slovo POLÍCIA je na dolnom okraji v šírke 35 cm a s hrúbkou písma 1,8 cm. Vzdialenosť slova POLÍCIA od reflexného prvku chrbtového sedla je min. 5,5 cm, max. 6,5 cm.

**DOMOVENKA:**

Ľavý rukáv má našitú mäkkú časť suchého zipsu na nalepenie označenia hodnosti o rozmere 100 x 75 mm (viď. pomocný obr. 1)

Pravý rukáv ma našité mäkké časti suchého zipsu na nalepenie oblúku s nápisom „Mestská polícia“ a pod ním na kruhový znak Mestskej polície Bratislava (viď. pomocný obr. 2)

1. Špecifikácia materiálu

|  |  |  |  |
| --- | --- | --- | --- |
|  | **Parameter** | **Norma - predpis** | **Požadovaný (hodnotený) údaj** |
| 1.a | Materiálové zloženie - vrchný materiál:  2-laminát polyester / membrána | Nariadenie EP a Rady č. 1007/2011  OEKO-TEX Standard 201 | 100 % PES / membrána (PU,PES) |
| 1.b | Materiálové zloženie - vrchný materiál:  2-laminát polyester / membrána | Nariadenie EP a Rady č. 1007/2011  OEKO-TEX Standard 201 | 100% PAD/ membrána (PU,PES) |
| 2. | Plošná hmotnosť vrchného materiálu | STN EN 12127:2010 | 135 - 180 g/m2 |
| 3. | Farebný odtieň vrchného materiálu  PANTONE Pantone 19-4013 TCX  tmavomodrá | STN EN 20105-A02:1994 | povolená odchýlka  min. 4 stupeň sivej stupnice |
| 4. | Materiálové zloženie - odnímateľná vložka:   * Podšívka, čierna * Rúno | Nariadenie EP a Rady č. 1007/2011  OEKO-TEX Standard 201 | PAD  PES |
| 5. | Plošná hmotnosť – odnímateľná vložka   * Podšívka * Rúno | STN EN 12727:2010 | 40 - 50 g/m2,  80 - 100 g/m2 |
| 6. | Rozmerové zmeny po 5 cykloch prania pri 60°C (vrchný materiál, podšívka vložky) | STN EN ISO 5077, STN EN ISO 3759  STN EN ISO 6330 | max. ±3 % |
| 7. | Pevnosť v ťahu - vrchný materiál (osnova/útok) | STN EN ISO 13934-1,2 | min. 950 N / 700 N |
| 8. | Pevnosť v ďalšom trhaní - vrchný materiál (osnova/útok) | STN EN ISO 13937-2,3,4 | min. 35 N / 40 N |
| 9. | Stálofarebnosť na svetle | STN EN ISO 105-B02 | min 4-5 modrej stupnice |
| 10. | Stálofarebnosť po chem. čistení | STN EN ISO 105-D01 | Min 3-4 sivej stupnice |
| 11. | Stálofarebnosť v otere | STN EN ISO 105-X12:2016 | min 4 stupeň modrej stupnice |
| 12. | Stálofarebnosť v praní pri 60 °C | STN EN ISO 105-C06:2010 | min 4 |
| 13. | Stálofarebnosť v alkalickom/kyslom pote | STN EN ISO 105-E04:2009 | min 4 |
| 14. | Priepustnosť vodných pár (Ret)  - vrchný materiál  - vrchný materiál spolu s odnímateľnou vložkou | STN EN ISO 11092 | ≤ 5 m2.Pa/W  ≤ 25 m2.Pa/W |
| 15. | Priepustnosť vody (WP) –  vrchný materiál po 50 cykloch prania pri 60°C | STN EN ISO 811: 2019, STN EN 343: 2020 | min. 10 000 mm |
| 16. | Priepustnosť vody (WP) –  švy pred prípravou | STN EN ISO 811: 2019, STN EN 343: 2020 | min. 10 000 mm |
| 17. | Pevnosť švov vrchného materiálu | STN EN ISO 13935-2 | min. 600 N |
| 18. | Odolnosť proti oderu 100 000 cyklov 12 kPa | STN EN ISO 12945-2:2020 | bez predratia |
| 19. | Spray test – povrchové zmáčanie | STN EN ISO 4920:2013 | 5 |

1. Veľkostný sortiment

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **BUNDA** | | **XS** | | **S** | | **M** | | **L** | |
| **40** | **42** | **44** | **46** | **48** | **50** | **52** | **54** |
| A | 1/2 obvod hrudníka | 51 | 53 | 55 | 57 | 59 | 61 | 63 | 65 |
| B | 1/2 obvod bokov | 51 | 53 | 55 | 57 | 59 | 61 | 63 | 65 |
| C | dĺžka zadného dielu | 77 | 77 | 79 | 79 | 81 | 81 | 83 | 83 |
| D | šírka ramena | 14 | 14,4 | 14,8 | 15,2 | 15,6 | 16 | 16,4 | 16,8 |
| E | dĺžka rukáva | 63 | 63 | 65 | 65 | 67 | 67 | 69 | 69 |
| F | šírka chrbta | 42 | 43,2 | 44,4 | 45,6 | 46,8 | 48 | 49,2 | 50,4 |

|  |  |  |  |  |  |  |  |
| --- | --- | --- | --- | --- | --- | --- | --- |
| **XL** | | **2XL** | | **3XL** | | **4XL** | |
| **56** | **58** | **60** | **63** | **66** | **69** | **72** | **75** |
| 67 | 69 | 71 | 74 | 77 | 80 | 83 | 86 |
| 67 | 69 | 71 | 74 | 77 | 80 | 83 | 86 |
| 85 | 85 | 87 | 87 | 87 | 87 | 87 | 87 |
| 17,2 | 17,6 | 18 | 18,7 | 19,4 | 20,1 | 20,8 | 21,5 |
| 71 | 71 | 73 | 73 | 73 | 73 | 73 | 73 |
| 51,6 | 52,8 | 54 | 55,8 | 57,6 | 59,4 | 61,2 | 63 |

1. Požiadavky na predloženie dokladov:

* Uchádzač v ponuke predloží:
* vyhlásenie výrobcu o splnení požiadaviek Nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH 33);
* materiálový list;
* opis ponúkaného tovaru v zmysle požiadaviek uvedených v bode A až C tohto Opisu, v ktorom uvedie obchodné označenie tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky.

1. Obrazová časť

*Pomocný obr. 1*



100 mm

75 mm

*Pomocný obr. 2*

Nášivku príslušnosti mestskej polície tvorí oblúk s priemerom 100 mm, šírka nášivky 20 mm, výška písma 10 mm, podklad tmavomodrý a kruhová nášivka s priemerom 100 mm.

Obrázok, na ktorom je ošatenie, emblém, osoba

Automaticky generovaný popis

*Pomocný obr. 3*

Osobné číslo so suchým zipsom – nášivka na suchý zips s tvrdou časťou s rozmerom 3 x 2 cm.

Obrázok, na ktorom je text

Automaticky generovaný popis