**Polokošeľa s dlhým rukávom**

1. Technický nákres výrobku s kótovaním jednotlivých častí (grafický vizuál)

Obrázok, na ktorom je text, snímka obrazovky, dizajn

Automaticky generovaný popis

Obrázok, na ktorom je text, diagram, náčrt, kresba

Automaticky generovaný popis

1. Popis vzhľadu výrobku:

Pletená polokošeľa rovného strihu s dlhými hlavicovými rukávmi a s rozhalenkou, ktorá je zapínaná na tri gombíky.

Predný i zadný diel a hlavicové rukávy sú pletené tzv. tvarovaným pletením (fully fashion pletením) vo väzbe záťažnej jednolícnej hladkej. V prieramkoch je viditeľná stopa uberania. Rukávy sú do prieramkov naretiazkované okrúhlym retiazkovacím strojom, v oblasti hlavíc rukávov a nárameníc je k zošitiu použitý štvornitný obnitkovací steh. Spodný okraj predného aj zadného dielu je začatý dutinkou. Výška dutinky je 2,5 cm. Dlhý rukáv bude ukončený patentom 2:1 dĺžky 7 cm.

Golier je pletený vo väzbe obojlícnej hladkej s dutinkou na začiatku. Výška goliera je 7,5 cm a výška dutinky 0,8 cm. Golier je do priekrčníku priretiazkovaný. V zadnom strede goliera je našitá etiketa.

Léga je pletená v zátažnej obojlícnej pletenine väzby talianskej (známej pod názvom väzba Milano Rib). Táto väzba zaisťuje menšiu priečnu rozťažnosť a preto je tvarovo stabilná. Rovnako ako golier, aj léga začína dutinkou, ktorá má výšku 0,8 cm a celková výška légy je 2,5 cm. Léga je k rozhalenke priretiazkovaná na okrúhlom retiazkovacom stroji. Léga je zapínaná na 3 gombíky, tzn., že na druhej časti légy sú vyšité 3 gombíkové dierky. Gombíky majú farbu Pantone 19-4013 TCX .

Na zadnom diele v chrbtovej časti je našité sedlo zo zmesovej tkaniny (parametre tkaniny sú uvedené nižšie). V dolnom aj hornom okraji sedla je vložený reflexný prúžok a reflexná potlač „MESTSKÁ POLÍCIA“ je umiestnená v strede sedla (viď technický nákres polokošele).

Na ľavej a pravej prsnej časti predného dielu polokošele sú umiestnené náprsné vrecká s príklopkou a skrytým vreckom na pero. Spodné okraje vrecka a príklopky sú v rohoch zošikmené do 45° uhla. Príklopka sa zapína suchým zipsom, pričom flaušová časť je na príklopke. Na lícnej strane príklopky nesmie byť šev našitia suchého zipsu viditeľný. Nad príklopkou je podsádka, ktorá je pristrihnutá k zadnej časti vrecka. V strede podsádky na ľavom vrecku je naštepovaný suchý zips – flaušová časť 3 x 2 cm na pripnutie identifikačného čísla.

Pravý rukáv má našitú mäkkú časť suchého zipsu na nalepenie označenia hodnosti o rozmere 100 x 75 mm (viď. pomocný obr. 1).

Ľavý rukáv ma našité mäkké časti suchého zipsu na nalepenie oblúku s nápisom „MESTSKÁ POLÍCIA“ a pod ním na kruhový znak Mestskej polície Bratislava (viď pomocný obr. 2).

**Parametre úpletu:**

Úplet je vytvorený zo zmesovej priadze 50 % bavlna a 50 % akryl a je pletený na stroji s delením 12E fully fashion pletením.

Jemnosť priadze je Nm 30 a je družená 2 krát (Nm 30/2).

**Parametre podsádkové tkaniny:**

Zloženie tkaniny: 48 % bavlna / 48 % polyester / 4% elastan

Väzba tkaniny: keper 2/1

Plošná hmotnosť: 200 g/m² +- 5 %

Z tejto tkaniny je vytvorené sedlo a vrecká.

**Parametre reflexnej pásky:**

Zloženie pásky: elastická 81% polyamid / 19% elastan

Farba: strieborná reflexná

Výška: 9 mm (viditeľná výška po všití 3 mm)

**Požiadavky na farebné odtiene úpletu a tkaniny:**

Polokošeľa je vytvorená z priadze v bledomodrej farbe Pantone svetlomodrá – Pantone 15-3930 TCX

Pantone 16-4020 TCX

Golier, rozhalenka a spodný okraj rukávov je upletený vo farbe tmavomodrej Pantone tmavomodrá – v odtieni Pantone 19-4013 TCX

(viď technický nákres polokošele).

Pružná textília:

Farba: tmavomodrá – Pantone 19-4013 TCX

1. Špecifikácia materiálu

|  |  |  |  |
| --- | --- | --- | --- |
|  | **Parameter** | **Norma - predpis** | **Požadovaný (hodnotený) údaj** |
| 1. | Materiálové zloženie úpletu (%) | STN 80 0067:1967-10  ISO 1833-1 až 26 | 50 % bavlna a 50 % akryl, homogénna zmes |
| 2. | Materiálové zloženie strečovej látky (%) | Nariadenie EP a Rady č. 1007/2011 | 48 % PES/ 48 % bavlna/ 4 % elastan  osnova 34/1  útok 34/1 |
| 3. | Plošná hmotnosť materiálu | STN EN 12727:2010 | 200 g/m2 +-5 % |
| 4. | Farebný odtieň úpletu:  svetlomodrá – Pantone 15-3930 TCX  Pantone 16-4020 TCX  tmavomodrá – Pantone 19-4013 TCX  podsádky: Pantone 19-4013 TCX tmavomodrá | STN EN 20105-A02:1994 | povolená odchýlka  ≥ 4 stupeň sivej stupnice |
| 5. | Väzba  Úplet  Podsádka | STN 800018:1993-11  STN EN 1049-2  STN 80 0020  STN 80 0021 | záťažná jednolícna hladká pletenina  golier – obojlícna hladká pletenina  keper 2/1S |
| 6. | Rozmerové zmeny po 5 cykloch prania pri 60°C (%) a sušenie | STN EN ISO 5077  STN EN ISO 3759  STN EN ISO 6330 | max. 5 % |
| 7. | Pevnosť v ťahu materiál (osnova/útok) | STN EN ISO 13934-1,2 | osnova – 90  útok - 40 |
| 8. | Stálofarebnosť v otere   * suchom * mokrom | STN EN ISO 105-X12:2016 | Stupeň ≥ 4 |
| 9. | Stálofarebnosť v praní pri 60 °C | STN EN ISO 105-C06:2010 | Stupeň ≥ 4 |
| 10. | Stálofarebnosť v alkalickom/kyslom pote | STN EN ISO 105-E04:2009 | Stupeň ≥ 4 |
| 11. | Stálofarebnosť na svetle | STN EN ISO 105-B02 | tmavé:Stupeň ≥ 4 |

1. Konfekčné veľkosti:

Pánske 46 až 64

Dámske 36 až 44

Výrobok je vypraný u výrobcu.

**Rozmerová tabuľka:**

**Polokošeľa s dlhým rukávom pánska:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Veľkosť** | **46** | **48** | **50** | **52** | **54** | **56** | **58** | **60** | **62** | **64** |
| ½ obvod hrude | 46 | 48 | 50 | 53 | 55 | 58 | 60 | 63 | 66 | 68 |
| Dĺžka zadného dielu | 62 | 64 | 66 | 68 | 70 | 72 | 74 | 76 | 78 | 80 |
| Dĺžka rukáva | 61 | 62 | 63 | 64 | 65 | 66 | 67 | 68 | 69 | 70 |
| ½ šírka rukáva | 18 | 18 | 19 | 20 | 21 | 22 | 23 | 23 | 24 | 24 |
| Šírka priekrčníka ZD | 16 | 17 | 18 | 19 | 19 | 20 | 20 | 20 | 21 | 21 |
| Hĺbka priekrčníka PD | 8 | 8 | 8 | 8 | 9 | 9 | 9 | 9 | 10 | 10 |

**Polokošeľa s dlhým rukávom dámska:**

|  |  |  |  |  |  |
| --- | --- | --- | --- | --- | --- |
| **Veľkosť** | **36** | **38** | **40** | **42** | **44** |
| ½ obvod hrude | 44 | 46 | 46 | 48 | 48 |
| Dĺžka zadného dielu | 62 | 63 | 64 | 65 | 66 |
| Dĺžka rukáva | 61 | 61 | 61 | 61 | 61 |
| ½ šírka rukáva | 18 | 18 | 19 | 19 | 20 |
| Šírka priekrčníka ZD | 16 | 17 | 17 | 18 | 18 |
| Hĺbka priekrčníka PD | 8 | 8 | 8 | 9 | 9 |

1. Značenie výrobkov, balenie

V zadnom strede je etiketa s veľkostným údajom.

V ľavom bočnom šve bude našitá etiketa s nasledujúcimi údajmi:

* Výrobca
* Rok výroby
* Materiálové zloženie
* Ošetrovacie symboly
* Veľkosť výrobku

Hotové polokošele sú odborne vyžehlené, každá polokošeľa je zabalené jednotlivo v bežnom sáčku.

1. Certifikáty a protokoly

Uchádzač v ponuke predloží spolu so vzorkou:

* vyhlásenie výrobcu o splnení požiadaviek Nariadenia Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemických látok (REACH 33),
* materiálový list
* vyhlásenie výrobcu, že výrobok spĺňa požiadavky uvedené v bode C
* opis ponúkaného tovaru v zmysle požiadaviek uvedených v bode A až D tohto Opisu, v ktorom uvedie obchodné označenie tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky. Predloženým opisom preukáže súlad ponúkaného tovaru so stanovenou špecifikáciou a technickými parametrami definovanými v tomto opise časti predmetu zákazky.

1. Obrazová časť

*Pomocný obr. 1*

Obrázok, na ktorom je symbol, emblém, odznak

Automaticky generovaný popis

100 mm

75 mm

*Pomocný obr. 2*

Nášivku príslušnosti mestskej polície tvorí oblúk s priemerom 100 mm, šírka nášivky 20 mm, výška písma 10 mm, podklad tmavomodrý a kruhová nášivka s priemerom 100 mm.

Obrázok, na ktorom je ošatenie, emblém, osoba

Automaticky generovaný popis

*Pomocný obr. 3*

Osobné číslo so suchým zipsom – nášivka na suchý zips s tvrdou časťou s rozmerom 3 x 2 cm.

Obrázok, na ktorom je text

Automaticky generovaný popis